CELEX: 32013R0041
Language: da
Date: 2013-01-17 00:00:00
Title: Kommissionens gennemførelsesforordning (EU) nr. 41/2013 af 17. januar 2013 om ændring af forordning (EØF) nr. 441/91 om tarifering af visse varer henhørende under KN-kode 17041019 , 17041099 og 95021010 og om ophævelse af forordning (EØF) nr. 1287/83

22.1.2013   
            
            
               DA
            
            
               Den Europæiske Unions Tidende
            
            
               L 18/1
            
         KOMMISSIONENS GENNEMFØRELSESFORORDNING (EU) Nr. 41/2013
   af 17. januar 2013
   om ændring af forordning (EØF) nr. 441/91 om tarifering af visse varer henhørende under KN-kode 1704 10 19, 1704 10 99 og 9502 10 10 og om ophævelse af forordning (EØF) nr. 1287/83
   EUROPA-KOMMISSIONEN HAR —
   under henvisning til traktaten om Den Europæiske Unions Funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               I henhold til Kommissionens forordning (EØF) nr. 441/91 af 25. februar 1991 om tarifering af visse varer henhørende under KN-kode 1704 10 19, 1704 10 99 and 9502 10 10 og om ophævelse af forordning (EØF) nr. 1287/83 (2) er plastdukker, hvis overkrop af gennemsigtig plast er fyldt med små bolsjer, tariferet under KN-kode 1704 10 19 og 1704 10 99, hvad angår bolsjerne, og under KN-kode 9502 10 10, hvad angår dukkerne. Som følge af indføjelsen af bestemmelse 4 til kapitel 95 i den kombinerede nomenklatur med virkning fra den 1. januar 2007 bør disse genstande tariferes sammen som en sammensætning, der tydeligt har karakter af legetøj, under KN-kode 9503 00 21.
            
         
               (3)
            
            
               Forordning (EØF) nr. 441/91 bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   Tabellen i bilaget til forordning (EØF) nr. 441/91 erstattes med tabellen i bilaget til denne forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. januar 2013.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 52 af 27.2.1991, s. 9.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En 140 mm høj plastdukke med bevægelige arme og ben, hvis overkrop af gennemsigtig plast er fyldt med ca. 10 g små bolsjer, der indeholder saccharose og som kan tages ud gennem en åbning under dukkens bæltespænde.
               
               
                  9503 00 21
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 4 til kapitel 95 og teksten til KN-kode 9503 00 og 9503 00 21.
                  Dukken og bolsjerne kan ikke betragtes som »varer i sæt til detailsalg« i henhold til almindelig tariferingsbestemmelse 3 b), da de ikke opfylder et særligt behov eller tjener til udøvelsen af en bestemt aktivitet. De er ikke forbundet med hinanden og ikke bestemt til at anvendes sammen eller i sammenhæng med hinanden (bolsjerne er et konsumprodukt, mens dukken er et produkt, der kan leges med, også efter bolsjerne er spist).
                  Dukken er en vare under position 9503, som sammen med bolsjer henhørende under position 1704 har tydeligt karakter af legetøj (se også forklarende bemærkninger til KN, kapitel 95, bestemmelse 4).
                  Varen skal derfor tariferes under KN-kode 9503 00 21 som dukker.